./data/stoa0275/stoa017/stoa0275.stoa017.opp-lat1.xml
Quomodo enim renuntiavimusdiabolo et angelis eius, si eos facimus? Quod repudium diximushis, non dico cum quibus, sed de quibus vivimus? Quam discordiam suscepimus in eos, quibus exhibitionis nostrae gratia obligatisumus? Potes lingua negasse quod manu confiteris? verbodestruere quod facto struis? unum deum praedicare qui tantos efficis? verum deum praedicare qui falsos facis? Facio, ait quidam,sed non colo: quasi ob aliquam causam colere non audeat,nisi ob quam et facere non debebat, scilicet ob dei offensamutrobique  Immo tu colis, qui facis, ut coli possint  Colisautem non spiritu vilissimi nidoris alicuius, sed tuo proprio,nec anima pecudis impensa, sed anima tua  Illis ingenium tuumimmolas, illis sudorem tuum libas, illis prudentiam tuam accendis Plus es illis quam sacerdos, cum per te habeant sacerdotem;diligentia tua numen illorum est  Negas te quod facis colere?Sed illi non negant, quibus hanc saginatiorem et maiorem hostiamcaedis, salutem tuam